钦定古今图书集成/明伦汇编/氏族典/第248卷 > 张德胜
## 钦定古今图书集成/明伦汇编/氏族典/第248卷 > 张德胜

按《明外史张德胜传》：“德胜，字仁辅，合肥人。才略雄迈，
与俞通海等以舟师自巢来归。从渡江，克采石、太平，
授太平兴国总管。进克镇江，授秦淮翼元帅。取常州，
擢枢密院判，进佥枢密院事。陈友谅攻龙江，德胜总
舟师迎击之，友谅军大败，与诸将追及之慈湖，纵火
焚其舟，至采石，大战，没于陈。追封蔡国公，谥忠毅。子”
宣幼养。子兴祖嗣职。